Non restèc tavèrna, ne cerèr, ne junta de tafurèls a on non se'n sabessen deth jòc der ase, er ahèr dera coa e eth vam e era liberalitat der Asturiano; mès coma era mala bèstia dera plèba, ena màger part, ei dolenta, maudita e maudisenta, non calèc ena memòria era liberalitat, vam e bones parts deth gran Lope, senon solet era coa; e atau, a penes auec passat dus dies pera ciutat en tot aprovedir d'aigua, que se sentec senhalat per molti damb eth dit, que didien: "aguest qu'ei eth portaire dera coa".